钦定古今图书集成/明伦汇编/氏族典/第192卷 > 《廖用贤尚友录》 > 姚僧垣
## 钦定古今图书集成/明伦汇编/氏族典/第192卷 > 《廖用贤尚友录》 > 姚僧垣

按《周书姚僧垣传》，“僧垣字法卫，吴兴武康人，吴太常
信之八世孙也。僧垣幼通洽，居丧尽礼。大通六年，解
褐临川嗣王国左常侍。大同五年，除骠骑庐陵王府
田曹参军。九年，还领殿中医师。十一年，转领太医正，
加文德主帅直阁将军。太清元年，转镇西湘东王府
中记室参军。及侯景围建业，僧垣乃弃妻子赴难。梁”
武帝嘉之，授戎昭将军、湘东王府记室参军。及宫城
陷，百官逃散，僧垣假道归至吴兴。景兵大至，僧垣被
执。景将侯子鉴素闻其名，深相器遇，因此获免。及梁
简文嗣位，僧垣还建业，以本官兼中书舍人。梁元帝
平侯景，改授晋安王府谘议。及大军克荆州，僧垣犹
侍梁元帝，不离左右，为军人所止，方涕泣而去。寻而
中山公护使人求僧垣，僧垣至其营，复为燕公于谨
所召，随谨至长安。武成元年，授小畿伯下大夫、金州
刺史。天和元年，加授车骑大将军、仪同三司。六年，迁
遂伯中大夫。建德三年，授骠骑大将军、开府仪同三
司。四年，高祖亲戎东讨，至河阴，遇疾，口不能言，脸垂
覆，目不复聸视，一足短缩，又不能行。僧垣以为“诸藏
俱病，不可并治，军中之要，莫先于语。”乃处方进药，帝
遂得言。次又治目，目疾便愈。末乃治足，足疾亦瘳。比
至华州，帝已痊复，即除华州刺史，仍诏随入京，不令

心痛，乃令僧垣治之，其疾即愈。帝甚悦。及即位，恩礼
弥隆，封长寿县公。大象二年，除太医下大夫。及静帝
嗣位，迁上开府仪同大将军。隋开皇初，进爵北绛郡
公。三年，卒，时年八十五。赠本官，加荆、湖二州刺史。僧
垣医术高妙，为当世所推。